kardosdrur/scandi-wiki huggingface dataset:
Martin Brun

Thomas Martinius Bruun (7. maj 1741 – 2. april 1774) var en dansk forfatter.

Thomas Martinius Brun blev født i Nyborg, Vindinge Svendborg, hvor hans fader Thomas Bruun ernærede sig som organist. Hans mor var Maria Varberg. Han blev student 1763 fra Nyborg. Martin Brun debuterede som forfatter under trykkefrihedstiden hvor der var fuldstændig pressefrihed som Johann Friedrich Struensee havde indført som en af sine første handlinger på magten.

Brun udgav en lang række skrifter, overvejende anonymt og pseudonymt, omhandlende politiske, økonomiske og religiøse overvejelser, enten i form af fantasifulde noveller og breve fra fiktive rejsende, eller som samtaler mellem tidens kendte personligheder. Hans tanker var stærkt inspireret af oplysningens tænkere, og var derfor også overvejende en tilhænger af Struensees mange reformer.

Bruns syntes udelukkende at have levet af sine skrifter, og indtog derfor den i den tids Danmark sjældne stilling som uafhængig litterat. Derfor fik hans udgivelser ofte opsigtsvækkende navne såsom En oprigtig Fortegnelse paa alle de Hexer og Troldfolk, som have været til siden Doctor Faust (1771) og Fandens Liv og Levnet første Gang til Trykken befordret ved Doctor Faust (1771) i det disse var kalkuleret på at vække læsernes købelyst.

Eksterne henvisninger 
 Skrifter af Martin Brun på Wikisource.org.

Kilder 
 Henrik Horstbøll, Bolle Willum Luxdorphs samling af trykkefrihedens skrifter 1770-1773, s. 394ff i:Fund og Forskning, bind 44 (2005). Findes på tidsskrift.dk
 Holger Ehrencron-Müller, Forfatterlexikon omfattende Danmark, Norge og Island indtil 1814, bind 2, s. 114-118.

Faglitterære forfattere fra Danmark
Personer i oplysningstiden
Danskere i 1700-tallet
Dansksprogede forfattere fra Danmark
Christian Hornemann

Christian Hornemann (1759 – 23. oktober 1793) var en dansk filosof, bror til Jens Wilken Hornemann.

Christian Hornemann blev født i Viborg, hvor hans fader, Jacob Utzon Hornemann, var præst. Han blev student 1778 og 1786 lærer for de kongelige pager. 1791 rejste han til Jena for at høre Karl Leonhard Reinholds filosofiske forelæsninger, og efter sin hjemkomst begyndte han selv en række forelæsninger over kantisk filosofi, der dog snart blev afbrudt ved hans tidlige død.

Hans filosofiske arbejder ordnedes af Johan Herman Spleth og udgaves (1795) som Hornemanns Efterladte filosofiske Skrifter med en fortale af Johan Frederik Vilhelm Schlegel og en karakteristik af forfatteren af Jens Bindesbøll, præst i Ledøje. Året efter udkom de i Altona i tysk oversættelse ved C.R. Boie og L.G. Sander og med en tilskrift af Reinhold. De indeholder 16 forelæsninger "over det spekulative Studiums Værd og Fortrinlighed", en fremstilling af begyndelsen af Kants Kritik der reinen Vernunft, samt nogle etiske, religionsfilosofiske og pædagogiske småstykker.

Hornemman var en elskværdig og dygtig natur, i meget ikke ulig Poul Martin Møller. Han var en begejstret dyrker af filosofi, matematik og musik, i filosofisk henseende en ivrig beundrer af Kant, hvis lære han ved sine forelæsninger egentlig var den første, der indførte i Danmark.

Hornemann ægtede 7. december 1792 Ulrikke Antoinette Schlegel.

Kilder 
 
 Carl Henrik Koch, Den danske filosofis historie – Dansk oplysningsfilosofi, Gyldendal, 2003. .
 Frederik Rønning, Rationalismens tidsalder, bind IIIb, s. 134-135.

Filosoffer fra Danmark
Dansksprogede forfattere fra Danmark
Personer i oplysningstiden
Danskere i 1700-tallet
Personer fra Viborg
Artikler fra 1. udgave af Dansk biografisk leksikon
World Geographical Scheme for Recording Plant Distributions

World Geographical Scheme for Recording Plant Distributions er en standard for International Working Group on Taxonomic Databases (TDWG). Den fastsætter et aftalt system for beskrivelse af plantearters udbredelse, dvs. ca. ned til landeniveau. Standarden definerer geografiske steder på fire niveauer:
 kontinentalt;
 regionalt eller subkontinentalt;
 "Botanisk land", der almindeligvis svarer til et politisk land, men som kan opdele store lande eller samle små lande i en større enhed. Det kan også udelukke fjerntliggende områder af et land;
 "Basale Indberetningsenheder"(BRU), som kun bruges om meget store lande for at inddele dem efter delstater eller provinser af rent politiske grunde.

Organiseringsprincipper 
Standarden er i første række indrettet til brug for taxonomiske databaser. Den er resultatet af et kompromis mellem politiske og botaniske opdelinger. Alle grænser følger enten en politisk grænse (landegrænse, provinsgrænse osv.) eller en kystlinje. Standarden sigter mod at følge botanisk tradition, sådan som den fremgår af værker som Flora Europaea, Flora Malesiana eller Med-Checklist.

De, som ønsker en mere botanisk klassificering, anbefaler dokumentet de floraprovinser, der er opstillet af Takhtajan.

Godkendelse 

Publikationer, der følger standarden, omfatter World Checklist of Selected Plant Families, der er udgivet af Kew Gardens; og Germplasm Resources Information Network (GRIN).

Noter

Litteratur 
 R.K. Brummitt: World Geographical Scheme for Recording Plant Distributions, 2. udg. 2001 , Se værket online

Botanik
Standarder
Botanisk land

Det botaniske land er ofte sammenfaldende med det område, som svarer til et politisk land. Det botaniske land "Tyskland" svarer f.eks. helt til staten Tyskland. Af og til kan det botaniske land dog godt omfatte mere end ét, nationalt område. Det gælder f.eks. det botaniske land "Nordeuropa", der omfatter staterne Irland, Storbritannien, Norge, Sverige, Finland og Danmark.

Botanik
Family Circle Cup 2009

Family Circle Cup 2009 var en professionel tennisturnering for kvinder, der blev spillet udendørs på grusbaner i Family Circle Tennis Center i Charleston, South Carolina, USA. Turneringen var sæsonens sjette WTA Premier-turnering på WTA Tour 2009 og blev spillet den 13. – 19. april 2009.

Resultater

Damesingle 

Hovedturneringen havde deltagelse af 56 spillere. Heraf havde de 45 fået adgang på grundlag af deres placering på verdensranglisten, mens otte spillere kvalificerede sig via kvalifikationsturneringen. Endelig var tre spillere blevet tildelt et wildcard.

Kvartfinaler, semifinaler og finale

Første runde – kvartfinaler

Kilder / eksterne henvisninger 
 Family Circle Cup  
 Sony Ericsson WTA Tour – Family Circle Cup 2009 – Resultater  

WTA Tour 2009
2009
Hansgeorg Lenz

Hansgeorg Lenz (født 11. marts 1926 i Danzig, død 30. juli 2011) var en dansk musikanmelder og musik-reporter først ved Dagens Nyheder, så ved Dagbladet Information 1955-1994 og som free-lance medarbejder på Danmarks Radio som radiovært i "pladevender"-programmet Pladeforum på P2/DR klassisk, der lå i forlængelse af hans rubrik i Information. "Pladen Rundt", med smagsprøver på forskellige indspilninger af det samme værk, udsendelser der blev produceret i Radiohuset på Rosenørns Allé frem til 2004. 

Lenz kom til Danmark efter invitation af K.E. Løgstrup efter at have mistet næsten hele sin familie under anden verdenskrig. Kort efter krigsafslutningen flygtede han fra den russiske besættelseszone og ind i det amerikanske nordlige Bayern, hvor han blev cand.mag. fra universitetet i Erlangen på en afhandling om Franz Kafka.  

Lenz' anmeldelser af pladeindspilninger fyldte gerne en tætskrevet avisside (i det gamle broadsheet format). Dertil kom reportager fra Bayreuth og fra Salzburg festspillene samt interviews med efterkrigstidens store komponister, Karlheinz Stockhausen, Hans Werner Henze og Pierre Boulez, alle tilhørende Lenz' generation. Foruden tilbagekomne portrætter af kunstnere fra Bernstein, Karajan og Bruno Walter til danske Finn Viderø og Aksel Schiøtz.

Han var også litteraturanmelder og skrev madopskrifter.

I en lang årrække anmeldte Lenz klassiske lp'er og cd'er i DR's Pladeforum og Søndagsklassikeren P2. 
Han og hustruen Inger Marie, der var organist i Store Heddinge Kirke, boede ved en 10 meter høj skrænt på Stevns nær Bøgeskoven Havn. I 2001 byttede de huset med en lejlighed bag Grundtvigskirken og én i Venedig, inden de flyttede til Kerteminde-egnen. 

Et udvalg af Lenz' artikler Lykken er en ener er udgivet på Gyldendal. Hans bidrag fremhæves jævnligt i debatten om klassisk musik i DR som eksempel til efterfølgelse.

Noter 

Journalister fra Danmark
Journalister ved Dagbladet Information
Ansatte i DR
Musikkritikere fra Danmark
Baierbrunn

Baierbrunn er en kommune i Landkreis München (Oberbayern), i den tyske delstat Bayern, der består af landsbyerne Baierbrunn og Buchenhain.

Geografi 
Baierbrunn ligger mellem Schäftlarn og Pullach syd for München på bredden af floden Isar. Kommunen har ligger ved Münchens S-Banenet (S7).

Eksterne henvisninger
Jan Schou

Jan Schou (født 5. maj 1952 i Silkeborg) er en dansk skuespiller og revychef.

Schou er uddannet fra Skuespillerskolen ved Odense Teater i 1975. Han var del af teatrets faste ensemble frem til 1981, hvorefter han blev freelancer. Allerede under sin ansættelse på Odense Teater medvirkede han i adskillige revyer og lystspil, og det blev her han fra 1980'erne for alvor markerede sig. Jan Schou har medvirket i Cirkusrevyen, Nykøbing Falster Revyen, Rottefælden, Sønderborg Sommerrevy, Vildbjergrevyen, Huruprevyen, Silkeborg-revyen, Holstebro-revyen og Aalborg Vinterrevy. Han har også medvirket i komedier på ABC Teatret og Amagerscenen. Siden 1998 har han været instruktør og kunstnerisk leder for Rottefælden i Svendborg, hvor han også selv medvirker hver sommer.

I 1980 blev han første gang kåret som årets revyfund, og i 2008 blev han også kåret som årets revykunstner.

Jan Schou bor i Skibhuskvarteret i Odense.

Referencer

Eksterne henvisninger 
 
 

Teaterskuespillere fra Danmark
Teaterinstruktører fra Danmark
Personer fra Silkeborg
Personer i Kraks Blå Bog
FK Bodø/Glimt

Fotballklubben Bodø/Glimt (normalt bare kendt som Bodø/Glimt) er en norsk fodboldklub fra byen Bodø i Nordland. Klubben spiller i , og har hjemmebane på Aspmyra Stadion. Klubben blev grundlagt den 19. september 1916, og har siden da sikret sig to titler, som begge var den norske pokalturnering, som man vandt i henholdsvis 1975 og 1993.

Titler 
 Norske champions (2): 2020, 2021
 Norsk Pokalturnering (2): 1975 og 1993

Kendte spillere 
  Erik Hoftun
  Bengt Sæternes
  Harald Brattbakk
  Hannes Þór Halldórsson
  Jahn Ivar «Mini» Jakobsen
  Tom Høgli
  André Hanssen
  Trond Olsen
  Anders Konradsen
  Stefan Johansen

Danske spillere 
  Philip Zinckernagel
 Tobias Skovgaard
  Sammy Skytte
  Alexander Jakobsen
  Kasper Junker
  Albert Grønbæk
  Philip Zinckernagel

Eksterne henvisninger 
Klubbens officielle hjemmeside 
Forsvaret hyllet Glimt-heltene med jagerfly-eskorte . NRK

Bodø/Glimt, FK
Etableret i 1916
Bodø
Molde FK

Molde Fotballklubb (normalt bare kendt som Molde FK) er en norsk fodboldklub fra byen Molde i Romsdal. Klubben spiller i , og har hjemmebane på Aker Stadion. Klubben blev grundlagt den 19. juni 1911, og har siden da sikret sig fire norsk seriemesterskab som man vandt i 2011, 2012, 2014 og 2019 samt fire pokaltitler (cup), som man vandt i henholdsvis 1994, 2005, 2013 og 2014.

Molde FK deltog i 1999 i UEFA Champions League, som den kun anden norske klub gennem tiden. Den første var Rosenborg BK.

Titler 
 Norsk Mester (5) 2011, 2012, 2014, 2019 og 2022
 Norsk Pokalturnering (4): 1994, 2005, 2013 og 2014

Kendte spillere 
  Ben Amos
  Åge Hareide
  Ole Gunnar Solskjær
  Jostein Flo
  Kjetil Rekdal
  Øyvind Leonhardsen
  Trond Andersen
Erling Halland

Danske spillere 
 Denni Conteh
 Christoffer Remmer

Aktuel trup

Europæisk historie 

Kilde:

Eksterne henvisninger 

Klubbens officielle hjemmeside

Referencer 

Fodboldklubber i Norge
Etableret i 1911
FK
Arne Lundemann

Arne Lundemann (født 4. februar 1947 i Nyborg) er en dansk skuespiller og operasanger.

Lundemann blev udlært kok fra Hotel Nyborg Strand i 1965, men begyndte samme år sin karriere indenfor skuespil og entertainment, først som medvirkende i Nyborg Voldspil, senere i operetter i England og Tyskland. I 1969 blev han uddannet fra Odense Teater, og i 1970 blev han en del af teatrets ensemble, hvilket han har været flere gange siden, senest fra 2004.

Han har også haft roller ved Aalborg Teater, Aveny-T og Nørrebros Teater. Desuden har han spillet med i Cirkusrevyen i 1974 og flere gange i sommerrevyerne i Rottefælden i Svendborg.

Arne Lundemand er især kendt for sin sang "OB op i top", som er en slagsang for den fynske fodboldklub Odense Boldklub.

Filmografi 
 Roser og Persille (1993)

Eksterne henvisninger 
 Arne Lundemanns hjemmeside
 

Skuespillere fra Danmark
Operasangere fra Danmark
Personer fra Nyborg
Brunnthal

Brunnthal er en kommune i Landkreis München (Oberbayern), i den tyske delstat Bayern. Den ligger på sletten Münchner Schotterebene, syd for delstatshovedstaden München.

Brunnthal, Kirchstockach med Neukirchstockach, Waldbrunn og Gudrunsiedlung, Otterloh samt Hofolding og Faistenhaar er rydningsbebyggelser i Deisenhofener- og Hofoldinger Forst. Andre landsbyer i kommunenn er Englwarting, Portenläng og Riedhausen.

Kommunen har tidligere lagt navn til Autobahnkreuz München-Süd, der tidligere kaldtes „Brunnthal-Dreieck“ .

Eksterne henvisninger
Gjorge Ivanov

Gjorge Ivanov (makedonsk: Ѓорге Иванов; født 2. maj 1960) var Nordmakedoniens præsident fra 2009 til 2019.
Ivanov er jurist og var indtil valget til præsidentposten professor i politisk teori og filosofi ved universitetet i Skopje.

Han var ved valget opstillet af det nationalkonservative parti VMRO-DPMNE. I første valgrunde den 22. marts 2009 vandt han 34 % af stemmerne, i anden valgrunde den 5. april 2009 63 %.

Nordmakedoniens præsidenter
Politikere fra Nordmakedonien
Pierre et Marie Curie (metrostation)

Pierre et Marie Curie (tidligere Pierre Curie) er en station på linje 7 i metronettet i Paris, beliggende i kommunen Ivry-sur-Seine. Stationen blev åbnet 1. maj 1946. 

Den er navngivet til ære for Pierre Curie og hans ægtefælle Marie. Den sidstnævntes navn blev tilføjet, da stationen genåbnede for offentligheden den 31. januar 2007, idet ændringen blev officiel den 8 marts 2007 i anledning af kvindernes internationale kampdag. Når der bortses fra navne på helgener, er der kun tre metrostationer, som bærer en kvindes navn, de to andre er Marie-Madeleine de Rochechouart og Louise Michel.

Trafikforbindelser 
 RATP-buslinje 

Metrostationer i Ivry-sur-Seine
Paris Metrolinje 7
Porte d'Ivry (metrostation)

Porte d'Ivry  er en station på linje 7 i metronettet i Paris, beliggende i 13. arrondissement. Stationen blev åbnet 26. april 1931. 

Fra 16. december 2006 har stationen desuden været endestation for sporvognslinjen T3, men denne er planlagt forlænget til Porte de la Chapelle.

Porte d'Ivry er en indgangsvej til det asiatiske kvarter i 13. arrondissement.

Adgang til metroen 
 Boulevard Masséna: En trappe ud for avenue de la Porte d'Ivry nr. 50
 Avenue d'Ivry: En trappe ud for avenue d'Ivry nr. 1
 Avenue de la Porte d'Ivry: En trappe ud for avenue de la Porte d'Ivry nr. 53 samt en elevator direkte til perronen med afgang i retning Mairie d'Ivry.

Trafikforbindelser 
 RATP-buslinjerne 
 Noctilien, STIF, RATP og Transiliens parisiske natbusnet:

Galleri

Eksterne henvisninger 

Metrostationer i 13. arrondissement
Paris Metrolinje 7
Mendelssohn

Mendelssohn henviser til flere artikler:

 Moses Mendelssohn – (1729-1786), tysk filosof.
 Felix Mendelssohn – (1809-1849), tysk komponist.
 Fanny Hensel (født Mendelssohn) – (1805-1847), tysk komponist.

Efternavne
Isolde

Isolde (også Iseult, Iseo, Yseult, Seasalt, Isode, Isoude, Isotta) er en af flere personer i Arthur historien Tristan og Isolde.

Den prominenteste er Isolde af Irland, kone til Mark af Cornwall og som voksen elsker til Sir Tristan. Hendes mor, Dronningen af Irland, har også navnet Isolde. Den tredje er Isolde af de White Hands, datter til Hoel af Bretagne, søster af Sir Kahedin, og muligvis Tristans kone.

Se også 
Isolde (film)

Arthur-legenden
Mexican Hat (Utah)

Mexican Hat er en bebyggelse i det sydlige Utah i USA, ikke langt fra grænsen til Arizona. Byen ligger, hvor San Juan River krydses af U.S. Highway 163, lige nord for Navajo-reservatet og Monument Valley.

Bebyggelsen har  indbyggere, hvoraf af ca. 90 % er hvide, mens ca. 10 % er oprindelige amerikanere. Gennemsnitsindkomsten for en husholdning i byen er $80.767, og ingen af byens 17 familier lever under fattigdomsgrænsen. (Tal fra 2012.)

Bebyggelsen har sit navn fra en klippe med form som en sombrero (mexicansk hat), i den nordøstlige udkant af byen. Byen ligger i 1.295 meters højde over havet.

Eksterne referencer 
 Mexican Hat, Info og billeder 
 Mexican Hat fra Wikimapia

Byer i Utah
Kratfladbælg

 
Kratfladbælg (Lathyrus linifolius), ofte skrevet krat-fladbælg, er en 15-35 cm høj, opret urt, der vokser i skove, krat og på hedebakker.

Beskrivelse 
Kratfladbælg er en flerårig urt med en opstigende vækstform. Stænglerne er smalvingede. Bladene er spredtstillede og ligefinnede med vinget bladstilk og 2-4 par småblade, der er linje- eller lancetformede med hel rand. Oversiden er græsgrøn, mens undersiden er lyst grågrøn. Begge bladsider er hårløse. Fodfligene er pilformede. Blomstringen sker i maj-juni. Blomsterne er samlet i klaser med 3-6 blomster, der er uregelmæssige med rødlige til blåviolette kroner. Frugterne er smalle bælge med mange frø.

Rodnettet består af en en jordstængel og et kraftigt, dybtgående rodnet.

Højde x bredde og årlig tilvækst: 0,25 x 0,50 m (25 x 50 cm/år).

Voksested 

Kratfladbælg er udbredt i Nordafrika og det meste af Europa. I Danmark findes den almindeligt i alle dele af landet. Den er knyttet til lyse skove, skovbryn, krat og heder, hvor den foretrækker voksesteder med en let fugtig og svagt sur bund og med et lavt næringsindhold.

I det fredede område område omkring Valbjerg i Vester Thorup Plantage findes den på overdrev og tør klithede sammen med bl.a. blåmunke, blåtop, alm. engelsød, alm. kællingetand, alm. røn, bjergrørhvene, engnellikerod, engriflet hvidtjørn, gåsepotentil, hedelyng, klitrose, lancetvejbred, mosebunke, musevikke og rød svingel

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Fladbælg
Flowtransmitter

En Flowtransmitter måler flow/gennemstrømningen og omdanner den til elektriske pulser, som kan måles af en anden enhed.
Flowtransmitteren fås i flere forskellige typer og størrelser bl.a. findes en specielt fremstillet til måling af gennemlyselige væskers flow.

Elektricitet
Iseo

Iseo er en italiensk by (og kommune) i regionen Lombardiet i Italien, med omkring  indbyggere.

Referencer

Eksterne henvisninger 

Byer i Lombardiet
Brescia (provins)
Vi

Ordet vi kan henvise til flere ting:

 Det danske stedord vi (flertal) – se også opslagsordet på Wiktionary
 Vi (helligsted)
 Vi (teksteditor)
 Romertallet VI (6)
 Flere byer i Sverige:
 Vi (Sundsvalls kommune)
 Vi (Gävle kommune)
 Vi (Hofors kommune)
 Vi (Hudiksvalls kommune)
 Vi (Ockelbo kommune)
Tardive dyskinesier

Tardive dyskinesier (TDS) er ufrivillige, gentagne bevægelser, som forekommer hos ca 15% af patienter efter langtidsbehandling med antipsykotika, især 1. generations antipsykotika. Ofte irreversible, selv efter dosisreduktion eller seponering. 

Symptomerne kan være meget generende og socialt skræmmende, ofte i form af smasken, gumlen og tungefremfald (orale dyskinesier, bukko-lingvo-mastikatorisk (BLM-) syndrom). Man kan forsøge præparatskift til atypisk antipsykotikum eller behandling med tetrabenazin, men effekten er ofte beskeden. Antikolinergika er stort set uden effekt eller kan forværre symptomerne.

Eksterne henvisninger 

Neurologiske sygdomme
Syndromer
Egone Baunsgaard

Egone Baunsgaard (født 13. juni 1922 i Krønge, død 23. marts 2019 i Odense) var i kraft af sit ægteskab med Hilmar Baunsgaard Danmarks statsministerfrue fra 2. februar 1968 til 11. oktober 1971.

Egone Baunsgaard arbejdede oprindeligt som hundetrimmer, men blev statsministerfrue på fuld tid, da Hilmar Baunsgaard tiltrådte. Parret, der blev gift i 1944, var en periode bosiddende i Assens og flyttede senere til Odense. I 1968 flyttede Egone og Hilmar Baunsgaard til København, hvor de som et af de få statsministerpar bosatte sig på Marienborg. Senere flyttede de til Hellerup. Egone Baunsgaard boede fra 2001 på Holckenhavn Slot ved Nyborg. Egone Baunsgaard deltog jævnligt i den offentlige debat med læserbreve i Fyens Stiftstidende.

Egone Baunsgaard døde på Odense Universitetshospital lørdag den 23. marts 2019 i en alder af 96 år, og efterlod sig en datter, tre børnebørn og syv oldebørn.

Referencer

Eksterne henvisninger 
 

Statsministerfruer fra Danmark
Personer fra Fyn
Debattører fra Danmark
Susan Boyle

Susan Boyle (født den 1. april 1961) er en skotsk sanger, som var konkurrencedeltager i den 3. serie af det britiske talentshow Britain's Got Talent. Hun overraskede i seriens første runde, den 11. april 2009 i Glasgow, dommerne og publikum med en udførelse af sangen "I Dreamed a Dream" fra Les Misérables. Efter sin optræden i Britain's Got Talent har hun solgt millionvis af plader.

Biografi

Barndom 
Susan Boyle blev født den 1. april 1961 i den lille skotske mineby Blackburn, West Lothian, hvor Boyles far, Patrick Boyle, var minearbejder. Susan var den yngste af ni søskende og led under fødslen af iltmangel og fik skader, der resulterede i forskellige indlæringsvanskeligheder, hvilket hun sammen med sit udseende blev drillet med i skolen, hvor hun gik under øgenavne som "Susie Simple" og "Susie Bong".

Tidlige karriere 
Sang og musik var en vigtig del af Boyles barndom, og som 12-årig deltog hun i skole shows. Drømmen om at blive sanger startede allerede som femårig, hun måtte dog senere opgive drømmen, da hun skulle pleje og passe sin dødssyge mor, der døde i 2007. Hun arbejder som frivillig i kirken bl.a. ved at hjælpe og støtte sognets ældre og dyrker sang og teater.

Susan er nu ugift og har arbejdet i køkkenet på det lokale universitet. Ydermere har hun været i forskellige jobtrænings­programmer.
Om sit positive livssyn siger hun til flere britiske aviser: 

"Der kan ske så meget, der er virkelig trist. Noget du måske søger at skjule. Enten griner du eller også græder du. Og altså, hvis vi alle gik rundt og græd ville det være noget værre rod. Grin og verden vil grine sammen med dig. Græd og du kommer til at græde alene. Jeg har ikke intentioner om at være alene længere." 

Allerede i 1999 sang hun på en velgørenheds-CD "Cry Me a River" som nu er offentliggjort på internettet.

Succes 

Susan ville ikke deltage i X-Factor, da hun var sikker på, at deltagerne kun blev bedømt på deres udseende. Hun tøvede også med at stille op til "Britain's got talent" men blev overtalt. Herefter stillede Susan Boyle op i det britiske tv-show Britain's Got Talent, hvor hun overraskede dommerne med sin stemme. Susan Boyle blev hurtigt kendt, og nu har over 230 millioner mennesker set Susan Boyles audition i Britain's Got Talent. 
Efter finalen den 30. maj 2009 opnåede Susan Boyle overraskende en andenplads med "I Dreamed a Dream" fra Les Misérables. 

Susan Boyles debutalbum, "I Dreamed a Dream", udkom den 23. november 2009 med blandt andet sangene "Wild Horses", "You'll See," "I Dreamed a Dream," "Memory," og "Cry Me a River." 
i USA solgte den over 700 000 eksemplarer den første uge. Albummet gik også til tops i Storbritannien.

Boyle har seks uger i træk i begyndelsen af 2010 ligget som en fast nr. 1 på hitlisten i USA. 

Den 30. januar 2010 optrådte Susan Boyle i  Tivolis Koncertsal  i DR's indsamlingsshow til fordel for ofrene ved jordskælvet i Haiti.

Se også 
 Paul Potts

Eksterne henvisninger 

 
 Politiken

Sangere fra Skotland
Skuespillere fra Skotland
Weinland

Weinland (tidl. John Weinland) er et uafhængigt band, fra Portland, Oregon i USA. Weinland spiller en blanding af Norfolk, folkemusik-pop, Americana, Alt-land og indierock musik.

Diskografi 
 Demersville (2006)
 La Lamentor (2008)
 Breaks In The Sun (Coming april 2009)

Medlemmer 
 John Adam Weinland Shearer – Vokal og guitar.
 Aaron "Rantz" Pomerantz – Dobro, mandolin, vibes, lap steel, accordion.
 Rory Brown – Bass.
 Ian Lyles Trommer, percussion, banjo.
 Paul Christensen – Keyboard.

Links 
 Weinland's official webpage 

Musikgrupper fra USA